CELEX: 42014X0618(01)
Language: mt
Date: 2014-06-18 00:00:00
Title: Ir-Regolament Nru 130 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Id-dispożizzjonijiet uniformi li jikkonċernaw l-approvazzjoni ta' vetturi bil-mutur fir-rigward tas-Sistemi ta' Indikazzjoni ta' Ħruġ minn Karreġġata (LDWS)

18.6.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 178/29
               
            It-testi NU/KEE oriġinali biss għandhom effett legali skont il-liġi pubblika internazzjonali. L-istatus u d-data tad-dħul fis-seħħ ta' dan ir-Regolament għandhom jiġu vverifikati fl-aħħar verżjoni tad-dokument tal-istatus NU/KEE TRANS/WP.29/343, disponibbli fuq:
      http://www.unece.org/trans/main/wp29/wp29wgs/wp29gen/wp29fdocstts.html.
      Ir-Regolament Nru 130 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Id-dispożizzjonijiet uniformi li jikkonċernaw l-approvazzjoni ta' vetturi bil-mutur fir-rigward tas-Sistemi ta' Indikazzjoni ta' Ħruġ minn Karreġġata (LDWS)
      Data tad-dħul fis-seħħ: Id-9 ta' Lulju 2013
      KONTENUT
      IR-REGOLAMENT
      
                  1.
               
               Kamp ta' Applikazzjoni
               
            
                  2.
               
               Definizzjonijiet
               
            
                  3.
               
               Applikazzjoni għall-approvazzjoni
               
            
                  4.
               
               Approvazzjoni
               
            
                  5.
               
               Speċifikazzjonijiet
               
            
                  6.
               
               Proċedura tat-test
               
            
                  7.
               
               Modifiki tat-tip ta' vettura u l-estensjoni għall-approvazzjoni
               
            
                  8.
               
               Konformità tal-produzzjoni
               
            
                  9.
               
               Penali għal nuqqas ta' konformità tal-produzzjoni
               
            
                  10.
               
               Produzzjoni mwaqqfa għalkollox
               
            
                  11.
               
               Ismijiet u indirizzi tas-Servizzi Tekniċi responsabbli mit-twettiq tat-testijiet tal-approvazzjoni u tal-Awtoritajiet tal-Approvazzjoni tat-Tip
               
            ANNESSI
      
                  1.
               
               Komunikazzjoni
               
            
                  2.
               
               Arranġamenti tal-marki tal-approvazzjoni
               
            
                  3.
               
               Identifikazzjoni tal-marki tal-karreġġata viżibbli
               
            1.   KAMP TA' APPLIKAZZJONI
      Dan ir-Regolament japplika għas-sistemi ta' indikazzjoni ta' ħruġ minn karreġġata tal-vetturi tal-kategoriji M2, N2, M3 uN3. (1)
      
      2.   DEFINIZZJONIJIEt
      Għall-finijiet ta' dan ir-Regolament:
      2.1.   “Approvazzjoni ta' tip ta' vettura” tfisser il-proċedura kollha li biha Parti Kontraenti għall-Ftehim tiċċertifika li tip ta' vettura tissodisfa l-ħtiġijiet tekniċi ta' dan ir-Regolament;
      2.2.   “Tip ta' vettura fir-rigward tas-Sistema ta' Indikazzjoni ta' Ħruġ mill-Karreġġata” tfisser kategorija ta' vetturi li ma jvarjawx f'aspetti essenzjali bħal:
      
                  (a)
               
               
                  L-isem tal-marka jew il-marka kummerċjali tal-manifattur;
               
            
                  (b)
               
               
                  Karatteristiċi tal-vettura li jinfluwenzaw b'mod sinjifikanti l-prestazzjonijiet tas-Sistema ta' Indikazzjoni ta' Ħruġ mill-Karreġġata;
               
            
                  (c)
               
               
                  It-tip u d-disinn tas-Sistema ta' Indikazzjoni ta' Ħruġ mill-Karreġġata;
               
            2.3.   “Sistema ta' Indikazzjoni ta' Ħruġ minn Karreġġata (LDWS)” tfisser sistema li tavża lis-sewwieq b'moviment mhux intenzjonat tal-vettura 'l barra mill-karreġġata li fiha tkun qed tivvjaġġa;
      2.4.   “Karreġġata” tfisser waħda mill-istrixxi lonġitudinali li triq tkun maqsuma fihom (kif muri fl-Anness 3);
      2.5.   “Immarkar viżibbli tal-karreġġata” ifisser disinji mpoġġija b'mod intenzjonali fuq it-truf tal-karreġġata li huma direttament viżibbli mis-sewwieq waqt li qed isuq (eż. ma jkunx mgħotti bil-borra, eċċ.);
      2.6.   “Rata ta' ħruġ” tfisser il-veloċità tal-approċċ tal-vettura f'angolu rett mal-immarkar viżibbli tal-karreġġata fil-punt meta tinbeda t-twissija;
      2.7.   “Spazju komuni” tfisser żona li fiha jistgħu jintwerew żewġ funzjonijiet tal-informazzjoni jew iktar (eż. simbolu) iżda mhux simultanjament.
      3.   APPLIKAZZJONI GĦALL-APPROVAZZJONI
      3.1.   L-applikazzjoni għall-approvazzjoni ta' tip ta' vettura fir-rigward tal-LDWS tagħha għandha tiġi sottomessa mill-manifattur tal-vettura jew mir-rappreżentant awtorizzat tiegħu.
      3.2.   Għandu jkollha magħha d-dokumenti msemmija hawn taħt fi tliet kopji kif ukoll id-dettalji li ġejjin:
      
                  3.2.1.
               
               
                  Deskrizzjoni tat-tip ta' vettura fir-rigward tal-kriterji msemmija fil-paragrafu 5 ta' hawn taħt, flimkien ma' disinji dimensjonali u d-dokumentazzjoni kif imsemmija fil-paragrafi 6.2.3.2 u 6.2.3.3 ta' hawn taħt. In-numri u/jew is-simboli li jidentifikaw it-tip ta' vettura għandhom jiġu speċifikati.
               
            3.3.   Vettura li tirrappreżenta t-tip ta' vettura li għandha tiġi approvata għandha titressaq quddiem is-Servizz Tekniku li jkun qed iwettaq it-testijiet tal-approvazzjoni.
      4.   APPROVAZZJONI
      4.1.   Jekk it-tip ta' vettura mressqa għall-approvazzjoni skont dan ir-Regolament tissodisfa l-obbligi tal-paragrafu 5 ta' hawn taħt, għandha tingħata l-approvazzjoni għal dak it-tip ta' vettura.
      4.2.   Għandu jingħata numru ta' approvazzjoni għal kull tip ta' vettura approvat; l-ewwel żewġ figuri (00 għar-Regolament fil-forma oriġinali tiegħu) għandhom jindikaw is-serje ta' emendi li jinkorporaw l-emendi tekniċi l-aktar reċenti u importanti magħmula għar-Regolament fiż-żmien tal-ħruġ tal-approvazzjoni. L-istess Parti Kontraenti m'għandhiex tassenja l-istess numru lill-istess tip ta' vettura mgħammra b'tip ieħor ta' apparat ta' Sistema ta' Indikazzjoni ta' Ħruġ minn Karreġġata, jew lil tip ieħor ta' vettura.
      4.3.   Għandha tintbagħat notifika ta' approvazzjoni jew ta' estensjoni jew ta' ċaħda ta' approvazzjoni skont dan ir-Regolament lill-Partijiet ikkonċernati għall-Ftehim li japplikaw dan ir-Regolament permezz ta' formola li tikkonforma mal-mudell fl-Anness 1 u ritratti u/jew disinji mogħtija mill-applikant f'format mhux ikbar mid-daqs A4 (210 × 297 mm) jew mitwi għal dak il-format u fuq skala xierqa.
      4.4.   Ma' kull vettura li tikkonforma ma' tip ta' vettura approvat skont dan ir-Regolament, għandha titwaħħal, b'mod li jidher u f'post li huwa faċilment aċċessibbli li jiġi speċifikat fuq il-formola tal-approvazzjoni, marka ta' approvazzjoni internazzjonali li tikkonforma mal-mudell li hemm spjegata fl-Anness 2 u li tikkonsisti minn:
      
                  4.4.1.
               
               
                  Ċirku madwar l-ittra “E” segwit min-numru li jiddistingwi l-pajjiż li ta l-approvazzjoni (2);
               
            
                  4.4.2.
               
               
                  in-numru ta' dan ir-Regolament, segwit mill-ittra “R”, sing u n-numru tal-approvazzjoni, fuq il-lemin taċ-ċirku kif preskritt fil-paragrafu 4.4.1 ta' hawn fuq.
               
            4.5.   Jekk il-vettura tikkonforma ma' tip ta' vettura approvat skont Regolament ieħor jew Regolamenti oħra annessi mal-Ftehim, fil-pajjiż li ta l-approvazzjoni skont dan ir-Regolament, is-simbolu preskritt fil-paragrafu 4.4.1 ta' hawn fuq m'għandux għalfejn jiġi ripetut; f'dan il-każ, ir-Regolament u n-numri tal-approvazzjoni u s-simboli addizzjonali għandhom jitqiegħdu f'kolonni wieqfa fuq in-naħa tal-lemin tas-simbolu li hemm preskritt fil-paragrafu 4.4.1 ta' hawn fuq.
      4.6.   Il-marka tal-approvazzjoni għandha tkun tista' tinqara b'mod ċar u għandha tkun indelibbli.
      4.7.   Il-marka tal-approvazzjoni għandha titqiegħed qrib ta' jew fuq il-pjanċa tad-dejta tal-vettura.
      5.   SPEĊIFIKAZZJONIJIET
      5.1.   Ġenerali
      5.1.1.   Kwalunkwe vettura mgħammra b'LDWS li tikkonforma mad-definizzjoni tal-paragrafu 2.3 ta' hawn fuq għandha tissodisfa r-rekwiżiti li jinsabu fil-paragrafi 5.1 sa 5.5 ta' dan ir-Regolament.
      5.1.2.   L-effikaċja tal-LDWS ma għandhiex tkun affettwata b'mod negattiv minn kampijiet manjetiċi jew tal-elettriku. Dan għandu jintwera mill-konformità mar-Regolament Nru 10, serje ta' emendi 03 għar-Regolament.
      5.2.   Rekwiżiti ta' prestazzjoni
      5.2.1.   Kull meta s-sistema tkun attiva, kif speċifikat fil-paragrafu 5.2.3 ta' hawn taħt, l-LDWS għandha tavża lis-sewwieq jekk il-vettura, b'mod involontarju, taqsam minn fuq marka viżibbli tal-karreġġata li tkun qed issuq fiha, fuq triq b'forma direzzjonali li tvarja bejn triq dritta u kurva li jkollha marka ta' karreġġata fuq in-naħa ta' ġewwa b'raġġ minimu ta' 250 m. Speċifikament:
      5.2.1.1.   Din għandha tipprovdi lis-sewwieq bl-indikazzjoni speċifikata fil-paragrafu 5.4.1 ta' hawn taħt meta ttestjata skont id-dispożizzjonijiet tal-paragrafu 6.5 ta' hawn taħt (test ta' indikazzjoni ta' ħruġ) u bil-marki tal-karreġġata kif speċifikat fil-paragrafu 6.2.3 ta' hawn taħt.
      5.2.1.2.   L-indikazzjoni msemmija fil-paragrafu 5.2.1 tista' titwaqqaf meta jkun hemm azzjoni tas-sewwieq li tindika l-intenzjoni li jrid joħroġ minn dik il-karreġġata.
      5.2.2.   Is-sistema għandha tipprovdi wkoll lis-sewwieq bl-indikazzjoni speċifikata fil-paragrafu 5.4.2, meta din tkun ittestjata skont id-dispożizzjonijiet tal-paragrafu 6.6 ta' hawn taħt (test ta' detezzjoni ta' ħsara). Is-sinjal għandu jkun kostanti.
      5.2.3.   L-LDWS għandha tkun attiva mill-inqas għal veloċitajiet tal-vettura ta' aktar minn 60 km/s, sakemm din ma tkunx diżattivata manwalment skont il-paragrafu 5.3 ta' hawn taħt.
      5.3.   Jekk vettura tkun mgħammra b'mezz għad-diżattivazzjoni tal-funzjoni tal-LDWS, għandhom japplikaw il-kundizzjonijiet li ġejjin kf jixraq:
      
                  5.3.1.
               
               
                  Il-funzjoni tal-LDWS għandha terġa' tiddaħħal awtomatikament mal-bidu ta' kull ċiklu ġdid meta tkun startjata “on” (taħdem).
               
            
                  5.3.2.
               
               
                  Sinjal ta' twissija ottiku kostanti għandu jinforma lis-sewwieq li l-funzjoni tal-LDWS tkun ġiet diżattivata. Is-sinjal ta' twissija isfar speċifikat fil-paragrafu 5.4.2 ta' hawn taħt għandu jintuża għal dan il-għan.
               
            5.4.   Indikazzjoni ta' twissija
      5.4.1.   L-indikazzjoni ta' ħruġ mill-karreġġata msemmija fil-paragrafu 5.2.1 ta' hawn fuq għandha tkun tista' tiġi nnutata mis-sewwieq u tkun ipprovduta minn:
      
                  (a)
               
               
                  Mill-anqas żewġ mezzi ta' twissija fost dawk ottiċi, akustiċi u tattili, jew
               
            
                  (b)
               
               
                  Mezz wieħed ta' twissija, li għandu jintgħażel bejn dak tattili u akustiku, b'indikazzjoni spazjali dwar id-direzzjoni ta' moviment mhux intenzjonat tal-vettura.
               
            5.4.1.1.   Fejn jintuża sinjal ottiku għat-twissija tal-ħruġ mill-karreġġata, dan jista' juża s-sinjal ta' twissija ta' nuqqas ta' funzjonament kif speċifikat fil-paragrafu 5.4.2 ta' hawn taħt meta dan ikun qed iteptep.
      5.4.2.   It-twissija ta' nuqqas ta' funzjonament imsemmija fil-paragrafu 5.2.2 ta' hawn fuq għandha tkun sinjal ta' twissija ottiku isfar.
      5.4.3.   Is-sinjali ta' twissija ottiċi tal-LDWS għandhom ikunu attivati jew meta s-swiċċ tal-istartjar (start) huwa mdawwar fuq il-pożizzjoni “on” (taħdem) jew meta s-swiċċ tal-istartjar (start) ikun f'pożizzjoni bejn “on” (taħdem) u “start” li hija magħżula mill-manifattur bħala pożizzjoni ta' kontroll (sistema inizjali (power-on)). Dan ir-rekwiżit ma japplikax għal sinjali ta' twissija li jintwerew fi spazju komuni.
      5.4.4.   Is-sinjali ta' twissija ottika għandhom ikunu viżibbli, anki matul il-ġurnata; il-kondizzjoni sodisfaċenti tas-sinjali trid tkun verifikabbli faċilment mis-sewwieq minn fuq is-sedil tiegħu.
      5.4.5.   Meta s-sewwieq jingħata sinjal ta' twissija ottiku biex jindika li l-LDWS temporanjament mhix disponibbli, pereżempju minħabba kundizzjonijiet tat-temp ħżiena, is-sinjal għandu jkun kostanti. Is-sinjal ta' twissija ta' ħsara speċifikat fil-paragrafu 5.4.2 ta' hawn fuq għandu jintuża għal dan il-għan.
      5.5.   Dispożizzjonijiet għal spezzjoni teknika perjodika
      5.5.1.   Matul spezzjoni teknika perjodika għandu jkun possibbli li jiġi kkonfermat l-istat ta' tħaddim tajjeb tal-LDWS permezz ta' osservazzjoni viżibbli tal-istat tas-sinjal ta' twissija ta' nuqqas ta' funzjonament, wara “power-ON” (mitfija–sistema OK, mixgħula–hemm ħsara fis-sistema).
      Fil-każ li s-sinjal tat-twissija ta' ħsara jkun fi spazju komuni, dan l-ispazju komuni għandu jkun osservat li jkun funzjonali qabel ma jsir il-kontroll tal-istatus tas-sinjal tat-twissija ta' ħsara.
      5.5.2.   Fiż-żmien tal-approvazzjoni tat-tip, għandhom ikunu identifikati b'mod kunfidenzjali l-mezzi ta' protezzjoni kontra modifika sempliċi mhux awtirozzata tat-tħaddim tas-sinjal tat-twissija ta' nuqqas ta' funzjonament magħżul mill-manifattur.
      B'mod alternattiv, dan ir-rekwiżit ta' protezzjoni jiġi ssodisfat meta jkun disponibbli mezz sekondarju għall-kontroll tal-istat ta' tħaddim tajjeb tal-LDWS.
      6.   PROĊEDURA TAT-TEST
      6.1.   Il-manifattur għandu jipprovdi pakkett ta' dokumentazzjoni qasira li jagħti aċċess għad-disinn bażiku tas-sistema u, jekk japplika, il-mezzi li bihom dan huwa konness ma' sistemi oħra fil-vettura. Il-funzjoni tas-sistema għandha tkun spjegata u d-dokumentazzjoni għandha tiddeskrivi kif l-istat ta' tħaddim tas-sistema huwa kkontrollat, jekk hemmx xi effett fuq sistemi oħra tal-vettura, u l-metodu(i) użat(i) biex ikunu stabbiliti s-sitwazzjonijiet li jistgħu jirriżultaw biex jintwera sinjal ta' twissija ta' nuqqas ta' funzjonament.
      6.2.   Kundizzjonijiet tat-test
      6.2.1.   It-test għandu jitwettaq fuq superfiċje lixxa u xotta tal-asfalt jew konkos.
      6.2.2.   It-temperatura tal-ambjent għandha tkun bejn 0 °C u 45 °C.
      6.2.3.   Marki tal-karreġġata viżibbli
      6.2.3.1.   Il-marki viżibbli tal-karreġġata użati fit-testijiet tat-twissija tal-ħruġ mill-karreġġata tal-paragrafu 6.5 ta' hawn taħt għandhom ikunu fost dawk tal-Partijiet Kontraenti kif identifikati fl-Anness 3 ta' dan ir-Regolament, fejn il-marki għandhom ikunu f'kundizzjoni tajba u ta' materjal li jikkonforma mal-istandard għal marki viżibbli tal-karreġġata ta' dik il-Parti Kontraenti. L-arranġament tal-marki viżibbli tal-karreġġata użati għall-ittestjar għandu jkun irreġistrat.
      6.2.3.2.   Il-manifattur tal-vettura għandu juri, permezz tal-użu ta' dokumentazzjoni, li hemm konformità mal-marki l-oħra kollha tal-karreġġata li huma identifikati fl-Anness 3 ta' dan ir-Regolament. Kwalunkwe dokumentazzjoni ta' dan it-tip għandha tinkiteb mar-rapport tat-test.
      6.2.3.3.   Fil-każ li tip ta' vettura jista' jkun mgħammar b'varjanti differenti tal-LDWS b'aġġustamenti reġjonali speċifiċi; il-maniffatur għandu juri permezz ta' dokumentazzjoni li r-rekwiżiti ta' dan ir-Regolament huma ssodisfati fil-varjanti kollha.
      6.2.4.   It-test għandu jitwettaq f'kundizzjonijiet ta' viżibilità li jippermettu s-sewqan sikur bil-veloċità mitluba matul it-test.
      6.3.   Il-kundizzjonijiet tal-vettura
      6.3.1.   Il-piż tat-test
      Il-vettura tista' tkun ittestjata fi kwalunkwe kundizzjoni ta' tagħbija, id-distribuzzjoni tal-massa fuq il-fusien għandha tkun dik iddikjarata mill-manifattur tal-vettura mingħajr ma teċċedi l-massa massima permissibbli għal kull fus. Ma għandha ssir l-ebda bidla ladarba tkun inbdiet il-proċedura tat-test. Il-manifattur tal-vettura għandu juri permezz ta' dokumentazzjoni li s-sistema taħdem f'kull kundizzjoni ta' tagħbija.
      6.3.2.   Il-vettura għandha tkun ittestjata bil-pressjoni tat-tajers kif irrakkomandata mill-manifattur tal-vettura.
      6.3.3.   Fil-każ fejn l-LDWS tkun mgħammra b'limitu ta' twissija li jista' jiġi aġġustat mill-utent, it-test kif speċifikat fil-paragrafu 6.5 ta' hawn taħt għandu jitwettaq bil-limitu tat-twissija ffissat fis-setting massimu tal-ħruġ mill-karreġġata. Ma għandha ssir l-ebda bidla ladarba tkun inbdiet il-proċedura tat-test.
      6.4.   Test ta' verifika tas-sinjal ta' twissija ottiku
      Meta l-vettura tkun stazzjonarja ċċekkja li s-sinjal(i) ottiku(ċi) ta' twissija jikkonformaw mar-rekwiżiti tal-paragrafu 5.4.3 ta' hawn fuq.
      6.5.   It-test tat-twissija tal-ħruġ mill-karreġġata
      6.5.1.   Suq il-vettura b'veloċità ta' 65 km/h +/- 3 km/h lejn iċ-ċentru tal-karreġġata tat-test mingħajr skossi sabiex il-vettura tibqa' stabbli.
      Filwaqt li żżomm il-veloċità preskritta, ħalli l-vettura tmur bil-mod lejn ix-xellug jew lejn il-lemin, b'rata ta' tluq bejn 0,1 u 0,8 m/s sabiex il-vettura taqsam il-marka tal-karreġġata. Irrepeti t-test b'rata ta' ħruġ differenti fil-medda ta' 0,1 u 0,8 m/s.
      Irrepeti dawn it-testijiet ta' moviment fid-direzzjoni opposta.
      6.5.2.   L-LDWS għandha tipprovdi l-indikazzjoni ta' twissija ta' ħruġ mill-karreġġata kif imsemmija fil-paragrafu 5.4.1 ta' hawn fuq mhux aktar tard minn meta l-parti ta' barra tat-tajer tar-rota ta' quddiem tal-vettura li tinstab l-eqreb tal-marki tal-karreġġata taqsam linja 0,3 m lil hinn mit-tarf ta' barra tal-marka tal-karreġġata viżibbli fejn tkun qed tmur il-vettura.
      6.6.   It-test ta' detezzjoni ta' ħsara
      6.6.1.   Agħmel simulazzjoni tan-nuqqas ta' funzjonament tal-LDWS, pereżempju billi tiskonnettja s-sors tal-enerġija lil kull komponent tal-LDWS jew tneħħi kull konnessjoni elettrika bejn il-komponenti tal-LDWS. Il-konnessjonijiet elettriċi għas-sinjal ta' twissija tan-nuqqas ta' funzjonament tal-paragrafu 5.4.2 ta' hawn fuq u l-kontroll tad-diżattivazzjoni tal-LDWS tal-paragrafu 5.3 ta' hawn fuq ma għandhomx ikunu diżattivati waqt simulazzjoni tan-nuqqas ta' funzjonament tal-LDWS.
      6.6.2.   Is-sinjal tat-twissija ta' nuqqas ta' funzjonament imsemmi fil-paragrafu 5.4.2 ta' hawn fuq għandu jkun attivat u jibqa' attivat waqt li tkun qed tinsaq il-vettura, u jerġa' jkun attivat wara startjar sussegwenti f'ċiklu “off” — “on” sakemm tibqa' teżisti l-ħsara simulata.
      6.7.   It-Test tad-Diżattivazzjoni
      6.7.1.   Jekk il-vettura hija mgħammra b'mezzi għad-diżattivazzjoni tal-LDWS, dawwar is-swiċċ tal-istartjar (start) għal pożizzjoni “on” (ħidma) u itfi l-LDWS. Is-sinjal ta' twissija msemmi fil-paragrafu 5.3.2 ta' hawn fuq għandu jkun attivat. Dawwar is-swiċċ tal-istartjar (start) għall-pożizzjoni “off”. Għal darba oħra, erġa' dawwar is-swiċċ tal-istartjar (start) għall-poizzjoni “on” (ħidma) u vverifika li s-sinjal ta' twissija li kien attivat qabel issa ma reġax xegħel, biex b'hekk jindika li l-LDWS reġgħet ġiet installata kif speċifikat fil-paragrafu 5.3.1 ta' hawn fuq. Jekk is-sistema ta' startjar hija attivata permezz ta' “ċavetta”, dan ir-rekwiżit għandu jkun issodisfat mingħajr ma titneħħa ċ-ċavetta.
      7.   MODIFIKI TAT-TIP TA' VETTURA U L-ESTENSJONI GĦALL-APPROVAZZJONI
      7.1.   Kull modifika tat-tip ta' vettura kif iddefinit fil-paragrafu 2.2 ta' dan ir-Regolament, għandha tkun innotifikata lill-Awtorità tal-Approvazzjoni tat-Tip li approvat it-tip ta' vettura. L-Awtorità tal-Approvazzjoni tat-Tip imbagħad tista' jew:
      
                  7.1.1.
               
               
                  Tikkunsidra li l-modifiki li saru ma għandhomx effett negattiv fuq il-kundizzjonijiet għall-għotja tal-approvazzjoni u jagħtu estensjoni tal-approvazzjoni;
               
            
                  7.1.2.
               
               
                  Tikkunsidra li l-modifiki li saru jaffettwaw il-kundizzjonijiet għall-għotja tal-approvazzjoni u jitolbu li jsiru iżjed testijiet jew kontrolli qabel ma jagħtu l-estensjoni tal-approvazzjoni.
               
            7.2.   Il-konferma jew rifjut tal-approvazzjoni, li jispeċifikaw il-bidliet, għandhom jiġu kkomunikati bil-proċedura speċifikata fil-paragrafu 4.3 ta' hawn fuq lill-Partijiet Kontraenti għall-Ftehim li japplikaw dan ir-Regolament.
      7.3.   L-Awtorità tal-Approvazzjoni tat-Tip għandha tinforma lill-Partijiet Kontraenti oħrajn bl-estensjoni permezz tal-formola ta' komunikazzjoni li tidher fl-Anness 1 għal dan ir-Regolament. Għandha tassenja numru serjali lil kull estensjoni li jkun magħruf bħala n-numru tal-estenzjoni.
      8.   KONFORMITÀ TAL-PRODUZZJONI
      8.1.   Il-konformità tal-proċeduri tal-produzzjoni għandha tkun konformi mad-dispożizzjonijiet ġenerali ddefiniti fl-Artikolu 2 u l-Appendiċi 2 tal-Ftehim (E/ECE/324-E/ECE/TRANS/505/Rev.2), u jissodisfaw il-kundizzjonijiet li ġejjin:
      8.2.   Kull vettura approvata skont dan ir-Regolament għandha tkun immanifatturata b'mod li tikkonforma mat-tip approvat billi tissodisfa r-rekwiżiti stabbiliti fil-paragrafu 5 ta' hawn fuq.
      8.3.   L-Awtorità tal-Approvazzjoni tat-Tip li tkun tat l-approvazzjoni tista' fi kwalunkwe ħin tivverifika l-metodi ta' kontroll tal-konformità applikabbli għal kull unità tal-produzzjoni. Il-frekwenza normali ta' dawn il-verifiki għandha tkun ta' darba kull sentejn.
      9.   PENALI GĦAL NUQQAS TA' KONFORMITÀ TAL-PRODUZZJONI
      9.1.   L-approvazzjoni mogħtija fir-rigward ta' tip ta' vettura skont dan ir-Regolament tista' tiġi rtirata jekk ir-rekwiżiti stipulati fil-paragrafu 8 hawn fuq ma jiġux osservati.
      9.2.   Jekk Parti Kontraenti tirtira l-approvazzjoni li kienet tat qabel, għandha minnufih tavża b'dan lill-Partijiet Kontraenti l-oħra li qed japplikaw dan ir-Regolament permezz ta' formola ta' komunikazzjoni konformi mal-mudell fl-Anness 1 għal dan ir-Regolament.
      10.   PRODUZZJONI MWAQQFA GĦALKOLLOX
      Jekk id-detentur ta' approvazzjoni jieqaf b'mod permanenti mill-manifattura ta' tip ta' vettura approvat skont dan ir-Regolament, għandu jinforma b'dan lill-Awtorità tal-Approvazzjoni tat-Tip li tat l-approvazzjoni, li min-naħa tagħha għandha tinnotifika minnufih lill-Partijiet Kontraenti l-oħra għall-Ftehim li qegħdin japplikaw dan ir-Regolament, permezz ta' formola ta' komunikazzjoni li tikkonforma mal-mudell fl-Anness 1 ta' dan ir-Regolament.
      11.   ISMIJIET U INDIRIZZI TAS-SERVIZZI TEKNIĊI RESPONSABBLI MIT-TWETTIQ TAT-TESTIJIET TAL-APPROVAZZJONI U TAL-AWTORITAJIET TAL-APPROVAZZJONI TAT-TIP
      Il-Partijiet Kontraenti għall-Ftehim, li japplikaw dan ir-Regolament, għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-Servizzi Tekniċi risponsabbli mit-twettiq tat-testijiet tal-approvazzjoni, u tad-Dipartimenti Amminstrattivi li jagħtu l-approvazzjoni u fejn għandhom jintbagħtu l-formoli li jiċċertifikaw l-approvazzjoni jew l-estensjoni jew ir-rifjut jew l-irtirar tal-approvazzjoni.
      
         (1)  Kif ġew iddefiniti fit-taqsima 2 tar-Riżoluzzjoni Konsolidata dwar il-Kostruzzjoni tal-Vetturi (R.E.3) (document TRANS/WP.29/78/Rev.2, para.2) — www.unece.org/trans/main/wp29/wp29wgs/wp29gen/wp29resolutions.html
      
         (2)  In-numri li jiddistingwu l-Partijiet Kontraenti għall-Ftehim tal-1958 huma riprodotti fl-Anness 3 għar-Riżoluzzjoni Konsolidata dwar il-Kostruzzjoni tal-Vetturi (R.E.3), dokument ECE/TRANS/WP.29/78/Rev.2/Amend.3 — www.unece.org/trans/main/wp29/wp29wgs/wp29gen/wp29resolutions.html
      
         ANNESS 1
         
            
         Test ta 'immaġni
         
            KOMUNIKAZZJONI
            (Format massimu: A4 (210 x 297 mm))
            ( 1 )
            maħruġa minn: Isem l-amministrazzjoni
            Dwar ( 2 ):Approvazzjoni mogħtija
            Approvazzjoni estiża
            Approvazzjoni rifjutata
            Approvazzjoni rtirata
            Produzzjoni mwaqqfa definittivament
            ta’ tip ta’ vettura fir-rigward tals-Sistema ta’ Indikazzjoni ta’ Ħruġ minn Karreġġata (LDWS) skont ir-Regolament Nru 130
            Nru tal-Approvazzjoni Nru tal-Estensjoni
            1.Marka kummerċjali:
            2.Tip u isem/ismijiet kummerċjali:
            3.Isem u indirizz tal-manifattur:
            4. Jekk jgħodd, l-isem u l-indirizz tar-rappreżentant tal-fabbrikant :
            5.Deskrizzjoni qasira tal-vettura:
            6.Id-data li fiha l-vettura tressqet għall-approvazzjoni tal-KEE:
            7.Is-Servizz Tekniku li qed iwettaq it-testijiet tal-approvazzjoni:
            8.Data tar-rapport maħruġ minn dak is-Servizz:
            9.In-numru tar-rapport maħruġ minn dak is-Servizz:
            10.Approvazzjoni rigward l-LDWS tkun mogħtija/irrifjutata ( 2 ):
            11.Post:
            12.Data:
            13.Firma:
            14.Annessi ma’ din il-komunikazzjoni hemm id-dokumenti li ġejjin, li għandhom fuqhom in-numru tal-approvazzjoni indikat iktar ‘il fuq:
            15.Kwalunkwe rimarka:
            ( 1 ) In-numru li jiddistingwi l-pajjiż li jkun ta/estenda/irrifjuta/irtira approvazzjoni (ara d-dispożizzjonijiet ta’ approvazz joni fir-Regolament).
            ( 2 ) Ħassar fejn ma japplikax.
         
      
      
         ANNESS 2
         ARRANĠAMENTI TAL-MARKI TAL-APPROVAZZJONI
         (ara l-paragrafi 4.4. sa 4.4.2 ta' dan ir-Regolament)
         
            
         Il-marka tal-approvazzjoni ta' hawn fuq imwaħħla ma' vettura turi li t-tip ta' vettura kkonċernata ġiet approvata fil-Belġju (E 6) fir-rigward tal-LDWS skont ir-Regolamenti Nru. L-ewwel żewġ ċifri tan-numru tal-approvazzjoni jindikaw li l-approvazzjoni ngħatat skont il-kondizzjonijiet tar-Regolament Nru 130 kien fil-forma oriġinali tiegħu.
      
      
         ANNESS 3
         IDENTIFIKAZZJONI TAL-MARKI TAL-KARREĠĠATA VIŻIBBLI
         
                     1.
                  
                  
                     Għall-iskop tat-test ta' approvazzjoni msemmi fil-paragrafi 6.2.3 u 6.5 ta' dan ir-Regolament, il-wisa' tal-karreġġata tat-test għandha tkun ta' aktar minn 3.5 m.
                  
               
                     2.
                  
                  
                     Jiġi assunt li l-marki viżibbli tal-karreġġata li huma identifikati fit-Tabella 1 ta' hawn taħt huma bojod, sakemm mhux indikat mod ieħor f'dan l-anness.
                  
               
                     3.
                  
                  
                     Tabella ta' marki viżibbli tal-karreġġata identifikati li għandhom jintużaw għat-test tal-approvazzjoni skont il-paragrafi 6.2.3 u 6.5 ta' dan ir-Regolament.
                  
               
            Tabella 1
         
         
                     Disinn
                  
                  
                     Pajjiż
                  
                  
                     Wisa'
                  
               
                     Xifer il-karreġġata markar tal-karreġġata
                  
                  
                     Linja tan-nofs
                  
                  
                     Tarf tal-lemin markar tal-karreġġata
                  
                  
                     Xifer il-karreġġata markar tal-karreġġata
                  
                  
                     Ċentru linja
                  
                  
                     Xifer tal-lemin markar tal-karreġġata
                  
               
                     Wisa' tal-karreġġata Wisa' tal-karreġġata
                  
                  
                     Definizzjoni ta' wisa' tal-karreġġata għall-iskop ta' dan ir-Regolament
                  
                  
                      
                  
               
                     
                        
                  
                  
                     IL-KANADA
                  
                  
                     
                        
                  
               
                     
                        
                     Linji tan-nofs sofor, linji tax-xifer tal-lemin bojod, linji tax-xifer tax-xellug sofor
                  
                  
                     IL-KANADA
                     Traffiku Miexi fid-Direzzjoni Opposta
                  
                  
                     
                        
                  
               
                     
                        
                     Linji tan-nofs sofor, linji tax-xifer tal-lemin bojod, linji tax-xifer tax-xellug sofor
                  
                  
                     IL-KANADA
                     Traffiku miexi fl-istess direzzjoni
                  
                  
                     
                        
                  
               
                     
                        
                     Linji tan-nofs sofor, linji tax-xifer tal-lemin bojod, linji tax-xifer tax-xellug sofor
                  
                  
                     IL-KANADA
                     Traffiku miexi f'direzzjonijiet opposti bil-bidla fil-karaġġata pprojbita
                  
                  
                     
                        
                  
               
                     
                        
                     Linji tan-nofs sofor, linji tax-xifer tal-lemin bojod, linji tax-xifer tax-xellug sofor
                  
                  
                     IL-KANADA
                     Traffiku miexi f'direzzjonijiet opposti b'bidla fil-karreġġata permessa biss minn karreġġata waħda
                  
                  
                     
                        
                  
               
                     
                        
                     Linji tan-nofs bojod
                  
                  
                     IL-KANADA
                     Linji ta' kontinwità f'żoni li jingħaqdu u li jinfirdu
                  
                  
                     
                        
                  
               
                     
                        
                     Linji Bojod
                  
                  
                     IL-KANADA
                     Linji ta' Gwida
                  
                  
                     
                        
                  
               
                     
                        
                  
                  
                     ID-DANIMARKA
                  
                  
                     
                        
                  
               
                     
                        
                  
                  
                     IL-FINLANDJA
                  
                  
                     
                        
                  
               
                     
                        
                  
                  
                     FRANZA
                     Awtostrada (1)
                     
                  
                  
                     
                        
                  
               
                     
                        
                  
                  
                     FRANZA
                     Toroq Pubbliċi (4 karreġġati jew karreġġati 2 × 2)
                  
                  
                     
                        
                  
               
                     
                        
                  
                  
                     FRANZA
                     (toroq oħra)
                  
                  
                     
                        
                  
               
                     
                        
                  
                  
                     IL-ĠERMANJA
                     Sekondarji
                  
                  
                     
                        
                  
               
                     
                        
                  
                  
                     IL-ĠERMANJA
                     Awtostrada
                  
                  
                     
                        
                  
               
                     
                        
                  
                  
                     IL-GREĊJA
                  
                  
                     
                        
                  
               
                     
                        
                  
                  
                     L-ITALJA
                     Sekondarji u Lokali
                  
                  
                     
                        
                  
               
                     
                        
                  
                  
                     L-ITALJA
                     Awtostrada
                  
                  
                     
                        
                  
               
                     
                        
                  
                  
                     L-ITALJA
                     Prinċipali
                  
                  
                     
                        
                  
               
                     
                        
                  
                  
                     L-IRLANDA
                  
                  
                     
                        
                  
               
                     
                        
                  
                  
                     IL-ĠAPPUN
                  
                  
                     
                        
                  
               
                     
                        
                  
                  
                     Il-PAJJIŻI L-BAXXI
                  
                  
                     
                        
                  
               
                     
                        
                  
                  
                     IN-NORVEĠJA
                  
                  
                     
                        
                  
               
                     
                        
                  
                  
                     IL-PORTUGALL
                  
                  
                     
                        
                  
               
                     
                        
                  
                  
                     IL-FEDERAZZJONI RUSSA
                     Aktar minn karreġġata waħda f'kull direzzjoni
                     (Varjant bażiku)
                  
                  
                     
                        
                  
               
                     
                        
                  
                  
                     IL-FEDERAZZJONI RUSSA
                     Aktar minn karreġġata waħda f'kull direzzjoni
                     (Varjant 1 b'karreġġata għal traffiku mreġġa' lura)
                  
                  
                     
                        
                  
               
                     
                        
                  
                  
                     IL-FEDERAZZJONI RUSSA
                     Aktar minn karreġġata waħda f'kull direzzjoni
                     (Varjant 2 b'karreġġata għal traffiku mreġġa' lura)
                  
                  
                     
                        
                  
               
                     
                        
                  
                  
                     IL-FEDERAZZJONI RUSSA
                     Karreġġata waħda f'kull direzzjoni
                     (Varjant 1)
                  
                  
                     
                        
                  
               
                     
                        
                  
                  
                     IL-FEDERAZZJONI RUSSA
                     Karreġġata waħda f'kull direzzjoni
                     (Varjant 2)
                  
                  
                     
                        
                  
               
                     
                        
                  
                  
                     SPANJA
                  
                  
                     
                        
                  
               
                     
                        
                  
                  
                     L-ISVEZJA
                  
                  
                     
                        
                  
               
                     
                        
                  
                  
                     L-ISVIZZERA
                  
                  
                     
                        
                  
               
                     
                        
                  
                  
                     IR-RENJU UNIT
                     Awtostrada (1)
                     
                  
                  
                     
                        
                  
               
                     
                        
                  
                  
                     IR-RENJU UNIT
                     Toroq b'karreġġata doppja
                  
                  
                     
                        
                  
               
                     
                        
                  
                  
                     IR-RENJU UNIT
                     Toroq b'karreġġata waħda (limitu tal-veloċità > 40 mph)
                  
                  
                     
                        
                  
               
               
            (1)  Ħlief ċerti żoni (pereżempju: rampa, karreġġata għal vetturi li jimxu bil-mod …)
         (*)   Nota:
         
         Għal-limitu tal-veloċità tat-traffiku sa 60 km/h:
         
                      
                  
                  
                     a = 1…3 m; b = 3…9 m; a:b = 1:3;
                  
               
                      
                  
                  
                     c = 3…6 m; d = 1…2 m; c:d = 3:1;
                  
               
                      
                  
                  
                     e = 1 m; f = 2 m; e:f = 1:2
                  
               Għal-limitu tal-veloċità tat-traffiku 'l fuq minn 60 km/h:
         
                      
                  
                  
                     a = 3…4 m; b = 9…12 m; a:b = 1:3;
                  
               
                      
                  
                  
                     c = 6…9 m; d = 2…3 m; c:d = 3:1;
                  
               
                      
                  
                  
                     e = 2 m; f = 4 m; e:f = 1:2